ਇਸਪਾਤ ਮੰਤਰਾਲਾ
ਕੇਂਦਰੀ ਇਸਪਾਤ ਮੰਤਰੀ ਨੇ ਗੁਣਵੱਤਾਪੂਰਣ ਸਟੀਲ ਦਾ ਉਤਪਾਦਨ ਵਧਾਉਣ ਦਾ ਐਲਾਨ ਕੀਤਾ; ਨਾਲ ਹੀ ਆਯਾਤ ‘ਤੇ ਨਿਰਭਰਤਾ ਘੱਟ ਕਰਨ ਦਾ ਵੀ ਐਲਾਨ ਕੀਤਾ ; ਸ਼੍ਰੀ ਆਰਸੀਪੀ ਸਿੰਘ ਨੇ ਉਤਪਾਦਨ ਵਧਾਉਣ ਦੇ ਦੌਰਾਨ ਕਾਰਬਨ ਫੁਟਪ੍ਰਿੰਟ ਨੂੰ ਘੱਟ ਕਰਨ ਦੇ ਮਹੱਤਵ ‘ਤੇ ਜੋਰ ਦਿੱਤਾ
ਮੁਹਾਰਤ ਲਈ ਪੀਐੱਲਆਈ ਯੋਜਨਾ ‘ਤੇ ਇੱਕ ਦਿਨਾਂ ਸੈਮੀਨਾਰ ਆਯੋਜਿਤ
ਇਸਪਾਤ ਮੰਤਰਾਲਾ ਨੇ ਵਿਸ਼ਿਸ਼ਟਤਾ ਵਾਲੇ ਇਸਪਾਤ ਲਈ ਪੀਐੱਲਆਈ ਯੋਜਨਾ ‘ਤੇ ਇੱਕ ਦਿਨਾਂ ਸੈਮੀਨਾਰ ਦਾ ਅੱਜ ਇੱਥੇ ਆਯੋਜਨ ਕੀਤਾ । ਸੈਮੀਨਾਰ ਦਾ ਉਦੇਸ਼ ਪੀਐੱਲਆਈ ਯੋਜਨਾ ਦੀ ਪ੍ਰਮੁੱਖ ਵਿਸ਼ੇਸ਼ਤਾਵਾਂ ‘ਤੇ ਵਿਚਾਰ ਕਰਨ ਲਈ ਹਿਤਧਾਰਕਾਂ ਨੂੰ ਇੱਕ ਮੰਚ ਪ੍ਰਦਾਨ ਕਰਨਾ , ਮੌਕਿਆਂ ਦਾ ਲਾਭ ਚੁੱਕਣਾ ਅਤੇ ਉਨ੍ਹਾਂ ਚੁਨੌਤੀਆਂ ਦਾ ਸਮਾਧਾਨ ਕਰਨਾ ਸੀ ਜਿਨ੍ਹਾਂ ਦਾ ਉਦਯੋਗ ਅਨੁਮਾਨ ਲਗਾ ਸਕਦਾ ਹੈ। ਸੈਮੀਨਾਰ ਦਾ ਆਯੋਜਨ ਮੇਕਾਨ ਲਿਮਿਟੇਡ , ਫਿੱਕੀ ਅਤੇ ਇੰਵੇਸਟ ਇੰਡੀਆ ਦੇ ਨਾਲ ਮਿਲ ਕੇ ਕੀਤਾ ਗਿਆ ਸੀ । ਕੇਂਦਰੀ ਇਸਪਾਤ ਮੰਤਰੀ ਸ਼੍ਰੀ ਰਾਮ ਚੰਦਰ ਪ੍ਰਸਾਦ ਸਿੰਘ ਨੇ ਸੈਮੀਨਾਰ ਦੀ ਪ੍ਰਧਾਨਗੀ ਕੀਤੀ ਅਤੇ ਇਸਪਾਤ ਰਾਜ ਮੰਤਰੀ ਸ਼੍ਰੀ ਫੱਗਨ ਸਿੰਘ ਕੁਲਸਤੇ ਨੇ ਇਸ ਮੌਕੇ ‘ਤੇ ਵਿਸ਼ੇਸ਼ ਭਾਸ਼ਣ ਦਿੱਤਾ । ਇਸ ਮੌਕੇ ‘ਤੇ ਇਸਪਾਤ ਮੰਤਰਾਲਾ ਵਿੱਚ ਸਕੱਤਰ ਸ਼੍ਰੀ ਪ੍ਰਦੀਪ ਕੁਮਾਰ ਤ੍ਰਿਪਾਠੀ ਅਤੇ ਮੰਤਰਾਲਾ ਦੇ ਹੋਰ ਸੀਨੀਅਰ ਅਧਿਕਾਰੀ ਵੀ ਮੌਜੂਦ ਸਨ ।
ਉਦਘਾਟਨ ਭਾਸ਼ਣ ਵਿੱਚ ਸ਼੍ਰੀ ਰਾਮਚੰਦਰ ਪ੍ਰਸਾਦ ਸਿੰਘ ਨੇ ਕਿਹਾ ਕਿ ਅਸੀਂ ਸਫਲਤਾਪੂਰਵਕ 1 ਅਰਬ ਡੋਜ਼ ਦੇ ਕੇ ਟੀਕਾਕਰਣ ਕੀਤਾ ਹੈ , ਜੋ ਪ੍ਰਸ਼ੰਸਾਯੋਗ ਹੈ । ਮਹਾਮਾਰੀ ਦੇ ਬਾਵਜੂਦ , ਸਾਡੇ ਦੇਸ਼ ਨੇ ਆਰਥਕ ਗਤੀਵਿਧੀਆਂ ਦੀ ਪ੍ਰਕਿਰਿਆ ਨੂੰ ਬਣਾਏ ਰੱਖਿਆ ਅਤੇ ਨਿਰਮਾਣ ਗਤੀਵਿਧੀਆਂ ਉਥੱਲ - ਪੁਥਲ ਤੋਂ ਬਚੀ ਰਹੇ। ਸ਼੍ਰੀ ਸਿੰਘ ਨੇ ਕਿਹਾ ਕਿ ਕੋਵਿਡ - 19 ਦੇ ਖਿਲਾਫ 100 ਕਰੋੜ ਲੋਕਾਂ ਦਾ ਟੀਕਾਕਰਣ ਦਰਸਾਉਂਦਾ ਹੈ ਕਿ ਇੱਕ ਰਾਸ਼ਟਰ ਦੇ ਰੂਪ ਵਿੱਚ ਭਾਰਤ ਅਤਿਅਧਿਕ ਚੁਣੌਤੀ ਭਰਪੂਰ ਪਰਿਸਥਿਤੀਆਂ ਵਿੱਚ ਵੀ ਟੀਚਾ ਹਾਸਲ ਕਰਨ ਵਿੱਚ ਸਮਰੱਥਾਵਾਨ ਹੈ ।
ਰੂਸ ਦੀ ਆਪਣੀ ਹਾਲ ਦੀ ਸਫਲ ਯਾਤਰਾ ਨੂੰ ਯਾਦ ਕਰਦੇ ਹੋਏ , ਇਸਪਾਤ ਮੰਤਰੀ ਨੇ ਕਿਹਾ ਕਿ ਭਾਰਤ ਵਿੱਚ ਖੋਜ ਦੇ ਖੇਤਰ ਵਿੱਚ ਇੱਕ ਉਤਕ੍ਰਿਸ਼ਟਤਾ ਕੇਂਦਰ ਵੀ ਹੋਣਾ ਚਾਹੀਦਾ ਹੈ ਤਾਂਕਿ ਗੁਣਵੱਤਾ ਵਾਲੇ ਸਟੀਲ ਦੇ ਉਤਪਾਦਨ ਨੂੰ ਹੋਰ ਵਧਾਇਆ ਜਾ ਸਕੇ ਅਤੇ ਇੱਕ ਰਾਸ਼ਟਰ ਦੇ ਰੂਪ ਵਿੱਚ ਆਯਾਤ ‘ਤੇ ਨਿਰਭਰਤਾ ਘੱਟ ਹੋ ਸਕੇ । ਉਨ੍ਹਾਂ ਨੇ ਕਿਹਾ ਕਿ ਯੋਜਨਾ ਦਾ ਕੇਂਦਰ ਬਿੰਦੂ ਇਕਵਿਟੀ ਅਤੇ ਸੰਪੂਰਨਤਾ ਹੈ। “ਸਾਨੂੰ ਇਸਪਾਤ ਵਿੱਚ ਆਪਣੇ ਖੋਜ ਅਤੇ ਵਿਕਾਸ ਨੂੰ ਵਿਕਸਿਤ ਹੋਰ ਮਜਬੂਤ ਕਰਨ ਦੀ ਲੋੜ ਹੈ । ਸੰਸਾਰ ਪ੍ਰਸਿੱਧ ਖੋਜ ਅਤੇ ਵਿਕਾਸ ਸੰਸਥਾਨ ਅਤੇ ਵਿਸ਼ਿਸ਼ਟਤਾ ਵਾਲੇ ਇਸਪਾਤ ਦੇ ਵਿਕਾਸ ਵਿੱਚ ਮੋਹਰੀ ਆਈਪੀ ਬਾਰਡਿਨ ਇਸ ਮਹੱਤਵਪੂਰਣ ਖੇਤਰ ਵਿੱਚ ਭਾਰਤ ਦੇ ਨਾਲ ਸਹਿਯੋਗ ਕਰਨ ਲਈ ਤਿਆਰ ਹੈ। ਸਾਨੂੰ ਇਸ ਪੀਐੱਲਆਈ ਯੋਜਨਾ ਨੂੰ ਸਫਲ ਬਣਾਉਣ ਲਈ ਮਿਲ ਕੇ ਕੰਮ ਕਰਨਾ ਚਾਹੀਦਾ ਹੈ । ਮੰਤਰੀ ਨੇ ਇਸਪਾਤ ਉਤਪਾਦਨ ਵਧਾਉਣ ਦੇ ਨਾਲ - ਨਾਲ ਕਾਰਬਨ ਫੁਟਪ੍ਰਿੰਟ ਨੂੰ ਘੱਟ ਕਰਨ ਦੇ ਮਹੱਤਵ ‘ਤੇ ਵੀ ਜ਼ੋਰ ਦਿੱਤਾ ।
ਸ਼੍ਰੀ ਸਿੰਘ ਨੇ ਕਿਹਾ ਕਿ ਸਰਕਾਰ ਦੁਆਰਾ ਵੱਖ-ਵੱਖ ਖੇਤਰਾਂ ਵਿੱਚ ਪ੍ਰਗਤੀਸ਼ੀਲ ਕਦਮ ਚੁੱਕਣ ਦੇ ਕਾਰਨ ਭਾਰਤ ਵਿੱਚ ਸਟੀਲ ਦੀ ਮੰਗ ਵਿੱਚ ਕਦੇ ਕਮੀ ਨਹੀਂ ਆਈ ਹੈ । ਪੀਐੱਲਆਈ ਦੀ ਪਰਿਕਲਪਨਾ ਇੱਕ ਅਜਿਹਾ ਕਦਮ ਹੈ , ਜਿਸ ਵਿੱਚ ਅਸੀ ਆਯਾਤ ‘ਤੇ ਆਪਣੀ ਨਿਰਭਰਤਾ ਨੂੰ ਘੱਟ ਕਰਕੇ ਆਤਮਨਿਰਭਰ ਭਾਰਤ ਦੇ ਵੱਲ ਵਧ ਸਕਦੇ ਹਨ ।
ਇਸਪਾਤ ਮੰਤਰੀ ਨੇ ਕਿਹਾ ਕਿ ਆਯਾਤ ਪ੍ਰਤਿਸਥਾਪਨ ਅਤੇ ਨਿਰਯਾਤ ਦੀ ਬਹੁਤ ਵੱਡੀ ਗੁੰਜਾਇਸ਼ ਹੈ। ਇਸਪਾਤ ਮੰਤਰਾਲਾ ਅਤੇ ਮੇਕਾਨ ਨੇ ਪੀਐੱਲਆਈ ਯੋਜਨਾ ਅਤੇ ਇਸ ਦੇ ਦਿਸ਼ਾ-ਨਿਰਦੇਸ਼ ਤਿਆਰ ਕੀਤੇ ਹਨ ਜੋ ਹਿਤਧਾਰਕਾਂ , ਉਦਯੋਗ ਅਤੇ ਅੰਤਰ-ਮੰਤਰਾਲੇ  ਚਰਚਾ ‘ਤੇ ਅਧਾਰਿਤ ਹਨ ।
ਇਸਪਾਤ ਅਤੇ ਗ੍ਰਾਮੀਣ ਵਿਕਾਸ ਰਾਜ ਮੰਤਰੀ ਸ਼੍ਰੀ ਫੱਗਨ ਸਿੰਘ ਕੁਲਸਤੇ ਨੇ ਕਿਹਾ ਕਿ ਸਰਕਾਰ ਦਾ ਉਦੇਸ਼ “ਮੇਕ ਇਨ ਇੰਡੀਆ - ਆਤਮਨਿਰਭਰ ਭਾਰਤ” ਹੈ । ਇਹ ਯੋਜਨਾ ਖਾਸ ਇਸਪਾਤ ਵਿੱਚ ਉਤਪਾਦਨ ਨੂੰ ਹੁਲਾਰਾ ਦੇਵੇਗੀ ਜਿਸ ਦੇ ਨਾਲ ਰੋਜ਼ਗਾਰ ਸਿਰਜਣ ਹੋਵੇਗਾ । ਇਸ ਪਹਿਲ ਨਾਲ ਸੈਕੰਡਰੀ ਇਸਪਾਪਤ ਨਿਰਮਾਤਾ ਅਤੇ ਐੱਮਐੱਸਐੱਮਈ ਖੇਤਰ ਨੂੰ ਵੀ ਫਾਇਦਾ ਹੋਵੇਗਾ । ਆਪਣੇ ਸੰਬੋਧਨ ਵਿੱਚ ਸ਼੍ਰੀ ਕੁਲਸਤੇ ਨੇ ਸੰਮੇਲਨ ਵਿੱਚ ਭਾਗ ਲੈਣ ਵਾਲੇ ਹਿਤਧਾਰਕਾਂ ਨੂੰ ਯੋਜਨਾ ‘ਤੇ ਚਰਚਾ ਕਰਨ ਅਤੇ ਸੁਝਾਅ ਦੇਣ ਲਈ ਵੀ ਕਿਹਾ ।
ਇਸਪਾਤ ਮੰਤਰਾਲਾ ਵਿੱਚ ਸਕੱਤਰ , ਸ਼੍ਰੀ ਪ੍ਰਦੀਪ ਕੁਮਾਰ ਤ੍ਰਿਪਾਠੀ ਨੇ ਕਿਹਾ ਕਿ ਇਸ ਯੋਜਨਾ ਨੂੰ ਵਿਕਸਿਤ ਕਰਨ ਵਿੱਚ ਇਸਪਾਤ ਉਦਯੋਗ ਵਿੱਚ ਮੋਹਰੀ ਕੰਪਨੀਆਂ ਅਤੇ ਸਰਕਾਰੀ ਏਜੰਸੀਆਂ ਸ਼ਾਮਿਲ ਹਨ। ਉਨ੍ਹਾਂ ਨੇ ਇਹ ਵੀ ਕਿਹਾ ਕਿ ਮਹਾਮਾਰੀ ਆਉਣ ਤੋਂ ਪਹਿਲਾਂ ਅਸੀਂ 2019 – 20 ਵਿੱਚ 109 ਮੀਟ੍ਰਿਕ ਟਨ ਸਟੀਲ ਦਾ ਉਤਪਾਦਨ ਕੀਤਾ । “ਅਸੀ ਇਸ ਯੋਜਨਾ ਦੇ ਰਾਹੀਂ ਅਗਲੇ 5 ਸਾਲਾਂ ਵਿੱਚ ਖਾਸ ਸਟੀਲ ਦੇ ਉਤਪਾਦਨ ਨੂੰ 18 ਮੀਟ੍ਰਿਕ ਟਨ ਤੋਂ ਵਧਾ ਕੇ 42 ਮੀਟ੍ਰਿਕ ਟਨ ਕਰਨ ਦੀ ਉਂਮੀਦ ਕਰਦੇ ਹਨ। ਸਾਡਾ ਉਦੇਸ਼ ਇਸਪਾਤ ਖੇਤਰ ਦੀ ਲਾਗਤ ਮੁਕਾਬਲੇਬਾਜ਼ੀ ਵਿੱਚ ਸੁਧਾਰ ਕਰਨਾ ਹੈ ।
ਸੈਮੀਨਾਰ ਵਿੱਚ ਨੀਤੀ ਨਿਰਮਾਤਾਵਾਂ , ਨੌਕਰਸ਼ਾਹਾਂ , ਇਸਪਾਤ ਜਨਤਕ ਖੇਤਰ ਦੇ ਉਪਕ੍ਰਮਾਂ , ਏਕੀਕ੍ਰਿਤ ਇਸਪਾਤ ਉਤਪਾਦਕਾਂ , ਸੈਕੰਡਰੀ ਇਸਪਾਤ ਉਤਪਾਦਕਾਂ , ਸੰਭਾਵਿਕ ਨਿਵੇਸ਼ਕਾਂ , ਵਿਸ਼ੇਸ਼ ਇਸਪਾਤ ਨਿਰਮਾਤਾਵਾਂ , ਇਸਪਾਤ ਸੰਘਾਂ , ਵਿਦਿਅਕ ਅਤੇ ਹੋਰ ਲੋਕਾਂ ਦੀ ਭਾਗੀਦਾਰੀ ਦੇਖੀ ਗਈ । ਚੀਨ ਵਿੱਚ ਭਾਰਤ ਦੇ ਰਾਜਦੂਤ ਸ਼੍ਰੀ ਵਿਕਰਮ ਮਿਸ਼ਰੀ ਨੇ ਵੀ ਮੌਜੂਦ ਜਨਸਮੂਹ ਨੂੰ ਵਰਚੁਅਲੀ ਸੰਬੋਧਿਤ ਕੀਤਾ ।
ਮੇਕਾਨ ਦੇ ਸੀਐੱਮਡੀ ਸ਼੍ਰੀ ਸਲਿਲ ਕੁਮਾਰ ਨੇ ਪੀਐੱਲਆਈ ਯੋਜਨਾ ਦੇ ਮਹੱਤਵ ਦੇ ਬਾਰੇ ਵਿੱਚ ਦੱਸਿਆ ਅਤੇ ਪੀਐੱਲਆਈ ਯੋਜਨਾ ‘ਤੇ ਪੁਸਤਕ ਪੇਸ਼ ਕੀਤੀ । ਉਨ੍ਹਾਂ ਨੇ ਪੀਐੱਲਆਈ ਯੋਜਨਾ ਨਾਲ ਜੁੜੀ ਜਾਣਕਾਰੀ ਅਤੇ ਦਿਸ਼ਾ - ਨਿਰਦੇਸ਼ਾਂ ਦੇ ਬਾਰੇ ਵਿੱਚ ਵਿਸਤਾਰ ਨਾਲ ਦੱਸਿਆ । ਇੱਕ ਤਰਫ ਇਹ ਯੋਜਨਾ ਸੰਭਾਵਿਕ ਨਿਵੇਸ਼ਕਾਂ ਨੂੰ ਆਕਰਸ਼ਿਤ ਕਰੇਗੀ ਅਤੇ ਦੂਜੀ ਵੱਲ , ਮੌਜੂਦਾ ਕੰਪਨੀਆਂ ਨੂੰ ਸਮਰੱਥਾ ਵਧਾਉਣ ਅਤੇ ਨਵੀਂ ਤਕਨੀਕਾਂ ਨੂੰ ਲਿਆਉਣ ਲਈ ਪ੍ਰੋਤਸਾਹਿਤ ਕਰੇਗੀ । ਵਿਸ਼ੇਸ਼ਤਾ ਵਾਲੇ ਇਸਪਾਤ ਲਈ ਪੀਐੱਲਆਈ ਯੋਜਨਾ ਮਾਣਯੋਗ ਪ੍ਰਧਾਨ ਮੰਤਰੀ ਦੁਆਰਾ ਨਿਰਧਾਰਤ ਆਤਮਨਿਰਭਰ ਭਾਰਤ ਦੇ ਰਾਸ਼ਟਰੀ ਮਿਸ਼ਨ ਵਿੱਚ ਮਹੱਤਵਪੂਰਣ ਯੋਗਦਾਨ ਦੇਵੇਗੀ ਅਤੇ ਦੇਸ਼ ਵਿੱਚ ਆਰਥਕ ਵਿਕਾਸ ਨੂੰ ਹੁਲਾਰਾ ਦੇਵੇਗੀ ।
ਫਿੱਕੀ ਦੇ ਪ੍ਰਧਾਨ ਅਤੇ ਇੰਡੀਅਨ ਮੇਟਲਸ ਐਂਡ ਫੇਰੋ ਅਲਾਇਜ ਲਿਮਿਟੇਡ ਦੇ ਮੈਨੇਜਿੰਗ ਡਾਇਰੈਕਟਰ, ਸ਼੍ਰੀ ਸੁਭਰਕਾਂਤ ਪਾਂਡੇ ਨੇ ਉਦਯੋਗ ਦੀ ਸੰਭਾਵਨਾ ਦੇ ਬਾਰੇ ਵਿੱਚ ਦੱਸਿਆ । ਉਨ੍ਹਾਂ ਨੇ ਕਿਹਾ ਕਿ ਸਪੈਸ਼ਲਿਟੀ ਸਟੀਲ ਸਹਿਤ 13 ਖੇਤਰਾਂ ਲਈ ਪੀਐੱਲਆਈ ਯੋਜਨਾ ਦਾ 2 ਲੱਖ ਕਰੋੜ ਰੁਪਏ ਦਾ ਮਹੱਤਵਪੂਰਣ ਖਰਚ ਹੈ ਅਤੇ ਇਹ ਮਾਣਯੋਗ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਦੇ ਆਤਮਨਿਰਭਰ ਭਾਰਤ ਲਈ ਮੇਕ ਇਨ ਇੰਡੀਆ ਦੇ ਐਲਾਨ ਦੇ ਸਮਾਨ ਨਿਰਮਾਣ ਖੇਤਰ ਨੂੰ ਇੱਕ ਪ੍ਰੋਤਸਾਹਨ ਪ੍ਰਦਾਨ ਕਰੇਗਾ ।
ਇਸਪਾਤ ਲਈ ਇਨਵੇਸਟ ਇੰਡੀਆ ਦੁਆਰਾ ਪੀਐੱਲਆਈ ‘ਤੇ ਤਿਆਰ ਇੱਕ ਰਿਪੋਰਟ ਕੇਂਦਰੀ ਇਸਪਾਤ ਮੰਤਰੀ ਸ਼੍ਰੀ ਸਿੰਘ ਨੇ ਇਸਪਾਤ ਅਤੇ ਗ੍ਰਾਮੀਣ ਵਿਕਾਸ ਰਾਜ ਮੰਤਰੀ, ਸ਼੍ਰੀ ਕੁਲਸਤੇ, ਇਸਪਾਤ ਸਕੱਤਰ, ਸ਼੍ਰੀ ਪੀਕੇ ਤ੍ਰਿਪਾਠੀ ਅਤੇ ਹੋਰ ਮੰਨੇ-ਪ੍ਰਮੰਨੇ ਵਿਅਕਤੀਆਂ ਦੀ ਮੌਜੂਦਗੀ ਵਿੱਚ ਜਾਰੀ ਕੀਤੀ । ਇਸ ਤੋਂ ਪਹਿਲਾਂ ਸੈਮੀਨਾਰ ਵਿੱਚ ਦੀਪ ਪ੍ਰੱਜਵਲਨ ਸਮਾਰੋਹ ਦਾ ਆਯੋਜਨ ਇਸਪਾਤ ਮੰਤਰੀ ਅਤੇ ਇਸਪਾਤ ਰਾਜ ਮੰਤਰੀ ਅਤੇ ਇਸਪਾਤ ਉਦਯੋਗ ਦੇ ਮੰਨੇ-ਪ੍ਰਮੰਨੇ ਵਿਅਕਤੀਆਂ ਦੁਆਰਾ ਕੀਤਾ ਗਿਆ ਸੀ।